钦定古今图书集成/方舆汇编/边裔典/第042卷 > 安家国
## 钦定古今图书集成/方舆汇编/边裔典/第042卷 > 安家国

安家之民，悉依深山，架立屋舍于栈格上，似楼状。居
处、饮食、衣服、被饰，与夷州民相似。父母死亡，杀犬以
祭之，作四方函以葬。饮酒歌舞毕，乃悬著高山岩石
之间，不埋土中，作冢椁也。男女悉无礼，今安阳罗江
县，是其子孙也。皆好猴头羹，以菜和中，以醒酒，杂五
肉，臛不及之。其俗言：“宁自负人千石之粟，不愿负人”
猴头羹臛。

《太平御览》。